استغرب مصدر مطلع من إدارة سجن عكاشة فكازا الأخبار اللي رايجة بخصوص دخول الصحافيان المعتقلان سليمان الريسوني وعمر الراضي فإضراب عن الطعام لمدة 24 ساعة، حيت قال ان هذ الجوج “ما تقدمو لإدارة المؤسسة بحتى إشعار شفوي أو كتابي فالموضوع. وزاد المصدر نفسو ل”كود” أنه ماكاينة حتى إمكانية للتنسيق بين السجناء بجوج فقلب الحبس، باش يديرو بلاغ، حيت متابعان فجوج ملفات منفصل وكاينين فغرف متباعدة، وخبر التنسيق بيناتهم “مزاعم لا أساس لها من الصحة. وتم تداول بلاغ منسوب لسليمان الريسوني وعمر الراضي على نطاق واسع، فيه أن الصحافيان غيدخلو فإضراب عن الطعام ابتداء من العشية ديال نهار الأربعاء 9 دجنبر حتى لصباح نهار الخميس 10 دجنبر. 
إضراب الراضي و الريسوني على الماكلة.. مسؤول من إدارة عكاشة لـ”گود”: حتى واحد ما عْلمنا بالموضوع وإمكانية التنسيق بيناتهم مستحيلة